รัฐบาลไทย-ข่าวทำเนียบรัฐบาล-“เครื่องชี้การลงทุนรัฐวิสาหกิจในเดือนมกราคม 2561 ขยายตัวสูงถึง 47% ช่วยผลักดันเศรษฐกิจไทยขยายตัวอย่างต่อเนื่อง”
วันพุธที่ 28 กุมภาพันธ์ 2561
“เครื่องชี้การลงทุนรัฐวิสาหกิจในเดือนมกราคม 2561 ขยายตัวสูงถึง 47% ช่วยผลักดันเศรษฐกิจไทยขยายตัวอย่างต่อเนื่อง”
ผลการเบิกจ่ายงบลงทุนของรัฐวิสาหกิจในเดือนมกราคม 2561 จํานวน 21,107 ล้านบาท ขยายตัวสูงถึงร้อยละ 47 เมื่อเทียบผลเบิกจ่ายช่วงเดียวกันของปีก่อนหน้า
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนของรัฐวิสาหกิจในเดือนมกราคม 2561 จํานวน 21,107 ล้านบาท ขยายตัวสูงถึงร้อยละ 47 เมื่อเทียบผลเบิกจ่ายช่วงเดียวกันของปีก่อนหน้า โดยเป็นผลมาจากการเร่งลงทุนของรัฐวิสาหกิจที่มีโครงการลงทุนขนาดใหญ่ ได้แก่ โครงการรถไฟฟ้าสายสีส้มและสายสีเขียวของการรถไฟฟ้าขนส่งมวลชนแห่งประเทศไทย และโครงการจัดหาเครื่องบินของบริษัท การบินไทย จํากัด (มหาชน) ซึ่งถือเป็นปัจจัยสําคัญในการสนับสนุนให้เศรษฐกิจขยายตัวได้อย่างต่อเนื่อง
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า ผลการเบิกจ่ายงบลงทุนของรัฐวิสาหกิจสะสมถึงเดือนมกราคม เท่ากับ 39,126 ล้านบาทหรือคิดเป็นร้อยละ 89 ของแผนการเบิกจ่ายลงทุนสะสม โดยรัฐวิสาหกิจที่ดําเนินการตามปีงบประมาณเบิกจ่ายได้ 28,575 ล้านบาท หรือคิดเป็นร้อยละ 79 ของแผนการเบิกจ่ายลงทุนสะสม และรัฐวิสาหกิจที่ดําเนินการตามปีปฏิทินเบิกจ่ายได้ 10,551 ล้านบาท หรือคิดเป็นร้อยละ 137 ของแผนการเบิกจ่ายลงทุนสะสม โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟฟ้าขนส่งมวลชนแห่งประเทศไทย การประปาส่วนภูมิภาค การประปานครหลวง การเคหะแห่งชาติ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค และบริษัท การบินไทย จํากัด (มหาชน)
ผลการเบิกจ่ายงบลงทุนของรัฐวิสาหกิจสะสมถึงเดือนมกราคม 2561 (ตุลาคม 2560 – มกราคม 2561)
รัฐวิสาหกิจ
แผนลงทุนทั้งปี แผนเบิกจ่ายสะสม เบิกจ่ายสะสม %เบิกจ่ายสะสม/แผนสะสม
1. ปีงบประมาณ จํานวน 34 แห่ง (4 เดือน) 175,845 36,047 28,575 79%
1.1 การรถไฟแห่งประเทศไทย* 58,430 17,295 11,511 67%
1.2 การรถไฟฟ้าขนส่งมวลชนแห่งประเทศไทย* 37,773 7,023 7,453 106%
1.3 บริษัท ท่าอากาศยานไทย จํากัด (มหาชน)* 30,498 1,531 1,137 74%
1.4 การประปาส่วนภูมิภาค 15,510 1,241 1,370 110%
1.5 การเคหะแห่งชาติ 6,371 1,830 1,979 108%
1.6 การประปานครหลวง* 4,834 1,038 1,173 113%
1.7 การทางพิเศษแห่งประเทศไทย 4,527 422 500 119%
1.8 โรงงานยาสูบ กระทรวงการคลัง* 3,543 2,221 789 36%
1.9 การท่าเรือแห่งประเทศไทย* 2,849 922 1,164 126%
1.10 บริษัท วิทยุการบินแห่งประเทศไทย จํากัด 1,400 72 221 306%
1.11 การกีฬาแห่งประเทศไทย 1,353 264 242 92%
1.12 รัฐวิสาหกิจแห่งอื่นๆ จํานวน 23 แห่ง 8,757 2,188 1,036 47%
ผลการเบิกจ่ายงบลงทุนของรัฐวิสาหกิจสะสมถึงเดือนมกราคม 2561 (มกราคม 2561)
รัฐวิสาหกิจ
แผนลงทุนทั้งปี แผนเบิกจ่ายสะสม เบิกจ่ายสะสม %เบิกจ่ายสะสม/แผนสะสม
2. ปีปฏิทิน จํานวน 11 แห่ง (1 เดือน) 343,957 7,703 10,551 137%
2.1 บริษัท ปตท. จํากัด (มหาชน) 195,374 3,177 1,580 50%
2.2 การไฟฟ้าฝ่ายผลิตแห่งประเทศไทย 64,790 2,131 3,111 146%
2.3 การไฟฟ้าส่วนภูมิภาค 31,770 887 889 100%
2.4 การไฟฟ้านครหลวง 20,443 348 270 78%
2.5 บริษัท การบินไทย จํากัด (มหาชน) 15,369 339 4,221 1,246%
2.6 บริษัท กสท โทรคมนาคม จํากัด (มหาชน) 6,300 376 89 24%
2.7 บริษัท ทีโอที จํากัด (มหาชน) 5,264 169 175 103%
2.8 บริษัท ไปรษณีย์ จํากัด (มหาชน) 2,983 190 191 101%
2.9 รัฐวิสาหกิจแห่งอื่นๆ จํานวน 3 แห่ง 1,664 86 25 29%
รวม 45 แห่ง 519,802 43,750 39,126 89 %
* รัฐวิสาหกิจที่อยู่ระหว่างสํานักงานคณะกรรมการพัฒนาการเศรษฐกิจและสังคมแห่งชาติพิจารณาปรับแผน
ที่มา: สํานักงานคณะกรรมการนโยบายรัฐวิสาหกิจ (สคร.)
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในช่วงที่ผ่านมารัฐวิสาหกิจหลายแห่งได้ดําเนินการตามนโยบายรัฐบาล โดยมีแผนงาน/โครงการที่สามารถเลื่อนการลงทุนให้เร็วขึ้น (Front-Load) นอกจากนี้ สคร. ได้ประสานผ่านกรรมการผู้แทนกระทรวงการคลังในคณะกรรมการรัฐวิสาหกิจ และผู้บริหารสูงสุดของรัฐวิสาหกิจเพื่อเร่งรัดการลงทุนของรัฐวิสาหกิจอย่างต่อเนื่อง เพื่อให้รัฐวิสาหกิจช่วยผลักดันการขยายตัวทางเศรษฐกิจและการลงทุนของประเทศได้อย่างยั่งยืนต่อไป